Michael Jordan

{{infobox|child={{Yesno|{}}}|bodyclass=vcard|bodystyle=width:26em|titleclass=fn summary|title=Michael Jordan|image={{#invoke:InfoboxImage|InfoboxImage|image={}|size={{{image_size|{}}}}|sizedefault=frameless|upright=1|alt={}|suppressplaceholder=yes}}|caption={}
	

    {}

|label2=Pakasaban|data2=Manten pamaén basket NBA, manten pamaén bésbol, béntang iklan, pangusaha, pamilik kleub Charlotte Hornetts|class2=role|label6=Weton|data6={{br separated entries|{}|{}}}|label8=Kabangsaan|data8=Amérika|label9=Jangkung|data9=1.98 m|label10=Beurat|data10=98 kg|label11=Bapa|data11=James R. Jordan SR.|label12=Ibu|data12=Deloris|label13=Dulur|data13=Larry Jordan, James R. Jordan JR., Deloris (lanceuk)
Roslyn (adi)|label14=Geureuha|data14=Juanita Vanoy (1989-2006) 
Yvette Prieto (2013-Kiwari)|label15=Anak|data15=Jefrey, Marcus, Jasmin, Victoria jeung Ysabel

    {}|label16=SLA|data16=Emsley A. Laney
(Wilmington, North Carolina)|label17=Kampus|data17=North Carolina|label18=Draft NBA|data18=1984; pilihan katilu; dipilih ku Chicago Bulls|label21=Karir Maén|data21=1984–1993, 1995–1998, 2001–2003|label23=Posisi|data23=*Shooting Guard*|label24=Nomer|data24=23, 45

    {}|label25=1988-1989|data25=Chicago Bulls
|label26=1994-1995 |data26=Birmingham Barons & Scottsdale Scorpions (Liga Bésbol)
|label27=1995-1998 |data27=Chicago Bulls |label28=2000 |data28=Washington Wizards (ofisial)
|label29=2001-2003 |data29=Washington Wizards

    {}

|data30 = 

* 6× Juara NBA (1991–1993, 1996–1998)
* 6× MPV Final NBA (1991–1993, 1996–1998)
* 5× NBA *Most Valuable Player* (1988, 1991, 1992, 1996, 1998)
* 14× *NBA All-Star* (1985–1993, 1996–1998, 2002, 2003)
* 3× *NBA All-Star* Tanding MVP (1988, 1996, 1998)
* 10× Tim Kahiji Kabéh NBA (1987–1993, 1996–1998)
* Tim Kadua Kabéh NBA (1985)
* Pamaén Batahan NBA Taun Ieu (1988)
* 9× Tim Kahiji Kabéh Pamaén Batahan NBA (1988–1993, 1996–1998)
* *Rookie* Taun Ieu NBA (1985)
* Tim Kabéh *Rookie* NBA (1985)
* 10× juara nyitak angka NBA (1987–1993, 1996–1998)
* 3× juara *steal* NBA (1988, 1990, 1993)
* 2× juara pasanggiri Slam Dunk NBA (1987, 1988)
* No. 23 dipatrikeun ku Chicago Bulls
* No. 23 dipatrikeun ku Miami Heat
* 3× Atlét Taun Ieu AP (1991–1993)
* Olahragawan Taun Ieu *Sports Illustrated* (1991)
* Tim Sapanjang Mangsa Tepung Taun NBA ka-50
* juara NCAA (1982)
* pamaén kampus taun ieu konsénsus nasional (1984)
* 2× tim kahiji kabéh Amérika konsénsus (1983, 1984)
* Pamaén Taun Ieu ACC (1984)
* 2× tim kahiji Kabéh ACC (1983, 1984)
* *Rookie* Taun Ieu ACC (1982)
* No. 23 dipatrikeun ku Universitas Karolina Kalér
* 2× Atlét Lalaki Bal Baskét AS taun ieu (1983, 1984)
* Madali Kamerdékaan Présidén (2016)
* Madali Emas Bal Baskét Olimpiade Los Angeles (1984)
* Madali Emas Bal Baskét Olimpiade Barcelona (1992)
* Madali Emas Kajuaraan FIBA, Portland (1992)
* Madali Emas Bal Baskét *Pan American Games* Caracas (1983)

    {}
|label32 = Poin
|data32 = 32.292 (30,1 ppm)

|label33 = *Rebound*
|data33 = 6.672 (6,2 rpm)

|label34 = *Assist*
|data34 = 5.633 (5.3 apm)

}}

**Michael Jeffrey Jordan** (weton 17 Pébruari 1963), kawentar ogé ku inisialna, **MJ**, manten pamaén baskét profésional Amérika sarta pamilik utama tim *National Basketball Association* (NBA) / Liga Basket Amérika, Charlotte Hornets. Manéhna maén di 15 musim NBA,  meunangkeun genep gelar juara bareng jeung Chicago Bulls. Manéhna téh minangka salah sahiji atlét dina générasina nu panglarisna di dunia marketing sarta dianggap geus jadi waditra dina ngapopulérkeun NBA ka sakuliah dunya dina mangsa 1980-an jeung 1990-an.

Jordan maén tilu musim pikeun palatih Déan Smith jeung North Carolina Tar Heels. Minangka jalma anyar, manéhna asup anggota tim kajuaraan nasional Tar Heel taun 1982. Jordan gabung jeung Bulls taun 1984 minangka pilihan pamaén katilu. Teu kungsi lila manéhna mucunghul jadi béntang liga sarta ngahibur pamiarsa ku kasuburanna nyitak sekor. Kamampuanna ngalayang, diebrehkeun ku pidangan *slam dunks* tina garis ngalung bébas dina pasanggiri *Slam Dunk*, ngajadikeun manéhna meunang landian **Air Jordan** jeung **His Airness**. Manéhna gé meunangkeun réputasi minangka pamaén batahan pangpunjulna. Taun 1991, manéhna meunangkeun juara NBA bareng jeung Bulls sarta parat nepi ka taun 1992 jeung 1993, ngajadikeun hiji "*three-peat*" (sebutan pikeun tilu kali juara noron). Najan teu gugur teu angin eureun ti NBA taun 1993, jeung biluk ka liga minor baseball, manéhna balik deui ka Bulls dina Bulan Maret 1995 sarta meunangkeun deui tilu kali juara di taun 1996, 1997 jeung 1998 sarta rékor 72 kali meunang dina musim 95-96. Jordan eureun deui taun 1999, tapi balik deui pikeun dua musim ti taun 2001 nepi ka 2003 minangka anggota Washington Wizards.

Panghargaan jeung beubeunangan individual Jordan di antarana genep *Most Valuable Player* (MPV) Final NBA, sapuluh kali juara nyitak angka (duanana rékor sapanjang waktu), lima panghargaan MVP, 10 rancangan Tim Kahiji Kabéh-Béntang NBA, 9 pangajén pamaén batahan Tim-Kabéh, 14 kali pilihan NBA Kabéh Béntang, 3 kali panghargaan MPV Tandang Kabéh Béntang, tilu gelar *steals*

(ngarebut bola) sarta panghargaan Pamaén Batahan NBA Taun Ieu 1988. Manéhna nyepeung rata-rata sekor pangluhurna dina musim régulér (30,12 poin per maén) ogé rata-rata sekor pangluhurna dina *playoff* (babak lanjutan) (33,45 poin per maén). Taun 1999, manéhna disebut minangka atlét Amérika Kalér panghadéna di abad 20 ku ESPN, sarta kadua sahandapeun Babe Ruth dina daptar *Associated Press*. Jordan dua kali diasupkeun kana Dinding Panghargaan *Naismith Memorial Basketball*, ku alatan karirna nu nyongcolang taun 2009 sarta taun 2010 minangka anggota tim bola baskét Olimpiade AS 1993 ("tim impian"). Manéhna asup kana Dinding Panghargaan FIBA taun 2015.

Jordan ogé kawentar ku iklan podukna. Manéhna jadi pangrojong kasuksésan sapatu Air Jordan Nike nu dikaluarkeun taun 84 sarta tetep populér nepi ka kiwari. Taun 1996 Jordan maén dina filem *Space Jam* salaku dirina sorangan. Taun 2006, manéhna milu miboga sarta jadi pupuhu operasional bola baskét Charlotte Bobcats (kiwari Hornets), tur tuluy meuli saham mayoritas taun 2010. Taun 2014, Jordan jadi pamaén jutawan munggaran dina sajarah NBA. Manéhna jadi urang Amérika-Afika pangbeungharna katilu, sahandapeun Robert F. Smith jeung Oprah Winfrey.

## Wanci ngora 
Jordan lahir di Kota New York, New York, anak ti Deloris, karyawati bank, jeung James R. Jordan Sr., supervisor pakakas. Kulawargana pindah ka Wilmington, North Carolina wanci manéhna keur léléngkah halu kénéh.

Jordan téh budak kaopat tina lima sadulur. Manéhna boga dua lanceuk lalaki, Larry Jordan jeung James R. Jordan, Jr., hiji lanceuk awéwé, Deloris sarta hiji adi awéwé, Roslyn. James pangsiun taun 2006 minangka Sersan Mayor Komando Brigade Sinyal 35 XVIII Airborne Corps Angkatan Bersenjata AS.

## Karir SLA 
ka|jmpl| Jordan slam dunk keur tim baskét SLA Laney, 1979-80
Jordan asup ka Sakola Lanjutan Atas Emsley A. Laney di Wilmington. Manéhna nyoba asup ka tim baskét sakola dina mangsa taun kadua sakolana. Tapi jangkung 5'11" (1,8m) dianggap pendék kénéh pikeun maén dina tingkatan éta. Baturna mah nu jangkung, Harvest Leroy Smith, kapilih minangka hiji-hijina budak kelas dua nu asup kana tim.

Kajurung ku hayang ngabuktikeun pangabisana, Jordan jadi béntang dina tim sakola yunior Laney, sarta ngabukukeun sababaraha kali poin 40. Salaku senior, manéhna kapilih maén dina ''McDonald's All-American Game* taun 1981 sarta nyitak 30 poin.

Jordan kajojo ku mangpirang-pirang program baskét kampus, kaasup Duke, North Carolina, South Carolina, Syracuse jeung Virginia. Taun 1981, Jordan narima béasiswa ti Universitas Carolina Kalér di Chapel Hill, di mana manéhna nyokot widang géografi budaya.

## Karir kampus 
kiri|jmpl| Kaos nomer 23 Jordan di antara nu séjénna dina kaso-kaso Séntra Dean Smith
Minangka jalma anyar dina sistem oriéntasi tim palatih Déan Smith, manéhna kapilih jadi Pamaén Anyar Taun Ieu *Atlantic Coast Conference* (ACC) sanggeus nyieun rata-rata 13,4 ppm dina 53,4% témbakan (persentase gul lapangan). Manéhna kapilih sacara konsensus kana tim kahiji NCAA All-American, boh mangsa tingkat dua (1983) ogé mangsa yunior (1984). Sabada meunangkeun panghargaan Pamaén Taun Ieu ti Kampus Naismith jeung Wooden di taun 1984, Jordan ninggalkeun North Carolina sataun méméh lulus pikeun asup ka draft NBA 1984. Chicago Bulls milih Jordan minangka pilihan katilu saeunggeus Hakeem Olajuwon (Houston Rockets) jeung Sam Bowie (Portland Trail Blazers). Alesanna alatan harita tim nu dua keur merlukeun pamaén téngah. Najan kitu manajer Trail Blazers Stu Inman nyangkal yén éta téh lain alatan masalah pamaén tengah, tapi lantaran Portland geus mibanda Clyde Drexler, nu mangrupa *guard* nu sarua kamampuanna jeung Jordan. ESPN, nyabit-nyabit beban cidéra Bowie dina karir kampusna, nyebutkeun yén pilihan Blazers ka Bowie téh minangka pilihan draft panggoréng-goréngna dina sajarah olahraga profésional Amérika. Jordan mulang deui ka North Carolina di taun 1986 pikeun méréskeun kuliahna. Manéhna tuluy lulus taun éta kénéh dileler ku gelar *Bachelor of Arts* di widang géografi.

## Karir profésional 
### Taun-taun awal NBA (1984-1987) 
Mangsa musim *rookie*-na bareng jeung Bulls, Jordan nyitak rata-rata 28,2 ppm tina 51,5% témbakan, sarta ngarojong timna pikeun meunangkeun 35% tanding dina awal tilu musim babak *playoff*. Teu kungsi lila manéhna jadi kameumeut bobotoh, malahan mah bobotoh musuhna ogé. Dina bulan Nopémber, Roy S. Johnson ti *New York Times* ngagambarkeun dirina minangka "*rookie* fenomenal ti Bulls". Jordan gé dina bulan Désémber kapajang dina sampul majalah *Sport Illustrated* nu *head line*-na "Hiji Bintang geus Lahir". Kaluar kontrovérsi méméh tanding *All-Star* nalika para pamaén véteran - diluluguan ku Isiah Thomas - saririk kana perhatian ka Jordan. Bulls nganggeuskeun musim éta ku 38-44 sarta éléh opat kali ti *Milwaukee Bucks* dina opat tanding babak *playoff*. Jordan cageur pas dina waktuna pikeun ngiluan tanding pasca musim sarta bisa maén alus. Ngalawan Boston Celtics nu disebut-sebut minangka salah sahiji tim panghadéna dina sajarah NBA, Jordan hasil nyitak 63 poin dina tandang kadua babak *playoff*. Sanajan kitu Celtics meunang dina kasuluruhan tanding séjénna. sarta hasil nyitak sekor pangsubur-suburna dina sajarah NBA. Manéhna jadi hiji-hijina pamaén sajaba ti Wilt Chamberlain nu hasil nyitak 3.000 poin dina samusim, nyieun rata-rata liga pangluhurna 37,1 poin tina 48,2% témbakan. Jordan ogé nembongkeun kakuatan batahanna nalika manéhna jadi pamaén munggaran dina sajarah NBA nu ngabukukeun 200 *steals* jeung 100 *block shot* dina samusim. Najan Jordan sakitu onjoyna, Magic Johnson kapilih jadi *Most Valuable Player* (MPV). Bulls hasil 40 kali meunang, Bulls nganggeuskeun babak panyisihan ku 50-32, nu diluluguan ku Isiah Thomas jeung kumpulan pamaén fisik nu kawentar kusebutan "*Bad Boys*" ("Barudak Baong").

Mangsa musim 1988-89, Jordan mingpin deui sekor liga ku rata-rata 32,5 ppm tina 53,8% témbakan, katambah ku 8 rpm jeung 8 apm. Bulls nganggeuskeun ku catetan 47-35

Bulls maju ka Final NBA pikeun kali kahijina dina sapanjang sajarahna, pikeun nyanghareupan Los Angeles Lakers, nu ngabogaan Magic Johnson jeung James Worthy, dua lawan nu tanggoh. Bulls meunang opat kali ngalawan sakali éléh, sarta nyatetkeun 15-2 kali rékor *playoff* sajajalanna. jalan Jordan pikeun nilu kalian noron jadi MPV dieureunan ku sobatna, Charles Barkley. Ku kabeneran, Jordan jeung Bulls panggih jeung Barkley jeung Phoenix Suns dina Final NBA. Bulls meunang ti Phoenix ku genep kali tanding. Jordan ogé jadi pamaén munggaran nu hasil meunangkan MVP Final sacara noron 3 kali.

### Reureuh kahiji jeung pancén dina Bésbol Liga Minor (1993-1994) 
kiri|jmpl|Jordan latihan bareng Scottsdale Scorpions di taun 1994
Tanggal 6 Oktober 1993, Jordan ngabéwarakeun reureuhna, ngakuna geus horéam maén. Kadieunakeun, Jordan ngaku yén maotna bapana tilu bulan katukang ogé jadi tinimbang kana putusanna. Bapana jordan aya nu nelasan tanggal 23 Juli 1993, di aréa istirahat jalan tol di Lumberton, Karolina Kalér. ku dua rumaja, Daniel Green jeung Larry Martin Demery, nu ngabajo mobil rajaponina nu maké plat nomern "UNC 0023". Warugana dipiceun di hiji ranca di Karolina Kalér jeung teu kapanggih-panggih semet ka tanggal 3 Agustus. Kadua nonoman éta dicerek, disidang sarta dihukum panjara saumur hirup. Jordan baheulana deukeut jeung bapana; wanci keur budak manéhna sok nurutan bapana nu sok ngelél bari tonggoy digawé. Jordan tuluy metakeun kalakuan éta téh minangka ciri dirina, dipintonkeun unggal-unggal manéhna ngajojo kana karanjang.

Dina autobiografina taun 1988, *For the Love of the Game*, Jordan nulis yén manéhna geus sasadiaan pikeun reureuh ti awal usum panas 1992 kénéh. Pangumuman Jordan matak ngareuwaskeun dunia NBA sarta dicetak dina halaman hareup koran-koran di sakuliah dunya.

Jordan tuluy ngareuwaskeun deui dunya olahraga ku ngilu Bisbol Liga Minor asup ka Chicago White Sox dina tanggal 7 Pebruari 1994. Jordan nyatakeun putusanna téh pikeun ngundag cita-cita jenatna bapana nu sok nyawang budakna salaku pamaén Bisbol Liga Utama. White Sox téh tim anu dipiboga ogé ku pamilik Bulls, Jerry Reinsdorf nu ngaragangan nuluykeun kontrak baskét Jordan dina taun manéhna maén bisbol.

### "*I'm back''": Mulang ka NBA (1995) 
Musim 1993-1994, tanpa Jordan Bulls ngahasilkeun catetan 55-27, sarta kasoran ti New York Knicks dina puteran kadua playoff. Taun 1994-1995 masih kénéh maké tim juara dua taun katukang. Tihothat di tengah musim pikeun mastikeun satempat di babak playoffs. Niléi Chicago harit 31-31 di panengah bulan Maret. Untungna téh tim meunang pitulung ku nalika Jordan mutuskeun pikeun balik deui ka Bulls.

Maret 1995, Jordan mutuskeun pikeun eureun tina bésbol alatan ayana mogok dina Liga Utama. Manéhna teu hayang disebut 'pamaén pangganti' (sesebutan pikeun atlét nu maén dina wanci mogok). Tanggal 18 Maret 1995, Jordan ngumumkeun yén manéhna balik deui ka NBA ngaliwatan dua kecap nu dipedalkeun ku pers: "''I'm back*" ("Kuring mulang").

Najan geus teu maén di NBA salila sataun satengah, Jordan masih maén alus. Jordan nyieun témbakan kameunangan ngalawan Atlanta dina tandang kaopatna. Dina tanding satuluyna ngalawan Knicks di Madison Square Garden tanggal 28 Maret 1995, Jordan nyitak 55 poin. Katunjang ku mulangna Jordan, Bulls lolos ti *playoffs* ku 13-4 sarta laju ka Semifinal Wilayah Wétan ngalawan Orlando Magic. Jordan ogé meunang denda tambahan lantaran milih maké sapatu bodas nalika baturna kabéh maraké sapatu hideung. Orlando antukna meunang ku genep kali tanding.

Jordan kajurung sumangetna ku kasoranna dina playoff sarta suhud latihan pikeun musim 1995-1996. Bulls dipikuat ku tambahan tukang nga-rebound, Dennis Rodman, sarta mampu ngadominasi liga, ngawalan musim anyar ku 41-3. Antukna Bulls nganggeuskeun naon anu tuluy disebut rekor musim réguler panghadéna dina sajarah NBA, 72-10; rekor ieu téh karak peupeus dina 2015-2016 ku Golden State Warriors. Jordan mingpin liga ku rata-rata 30,4 ppm sarta meunangkeun MVP pikeun musim régulér jeung Tanding All-Star.

Dina *playoffs*, Bulls ngéléhkeun Miami Heat 3-0, New York Knicks 4-1 jeung Orlando Magic 4-0. Di final NBA, hasil ngéléhkeun Seattle Supersonics 4-2 pikeun jadi juara kaopat kalina. Jordan kapilih jadi MVP Final pikeun kaopat kalina ogé, ngaliwatan Magic Johnson nu geus meunang tilu kali. Manéhna ogé jadi pamaén kadua tina ngan dua-duana pamaén nu hasil nyapu bersih kabéh panghargaan MVP sakaligus, *All-Star*, régulér jeung Final NBA. Pamaén nu tiheula hasil nyaéta Willis Reed dina musim 1969-1970. Taun ieu Jordan teu jadi MPV lantaran éléh ku Karl Malone. Bulls maju deui ka final nyanghareupan Malone jeung Utah Jazz. Bulls meunang ku genep kali tanding. Pikeun ka lima kalina tina lima kali minton di Final, Jordan meunangkeun MVP Final. Wanci Tanding Kabéh Béntang, Jordan nyétak *triple double* munggaran dina sajarah Tanding NBA Kabéh Béntang. Najan kitu manéhna teu hasil meunangkeun MPV-na.
kiri|jmpl| Jordan jeung palatih Phil Jackson, 1997
Bulls nutup musim 1997-1998 ku catetan 62-20.

Tanggal 14 Juni 1998, Bulls balik deui ka Delta Center pikeun tandang ka genep ngalawan Jazz sanggeus mingpin 3-2. Jordan maén dina tandang ieu dina hiji laga nu dianggap paling ngageterkeun jajantung dina sajarah Final NBA. Dina tandang ieu, nalika waktu ngan nyésa 5,2 detik deui Jordan ngajadikeun Chicago mingpin 87-86 ku hiji luncatan témbakan kameunangan, minangka témbakan klimaks dina karirna di Bulls. Satuluyna, John Stockton gagal nyitak dina témbakan tilu poin. Jordan jeung Bulls meunangkeun gelar juara NBA nu kagenep kalina sarta *three peat'' nu kadua. Sakali deui Jordan kapilih jadi MVP Final, Genep kali meunangkeun MVP Final mangrupa hiji rékor; Magic Johnson, Shaquille O'Neal, LeBron James jeung Tim Duncan aya dina posisi kadua, masing-masing tilu kali. Tanggal 19 Januari 2000, Jordan balik deui ka NBA minangka pamilik sarta présidén operasional Washington Wizards. Jordan nyepeng hiji tanggung jawab nu kompréhénsif. Manéhna ngontrol sagala aspék ngeunaan operasional baskét Wizard, sarta boga kawenangan ahir dina urusan pribadi.

Sanajan ngaku dina bulan Januari 1999 yén manéha geus 99,9% yakin moal maén deui di NBA, dina usum panas 2001 Jordan ngébréhkeun kahayangna pikeun malikan deui, ayeuna mah jeung klub anyar. Kailhaman ku maén deuina Mario Lemieux di NHL dina usum tiis saméméhna. Jordan nyéwa palatih Chicago Bulls baheula, Doug Collins, minangka palatih Washington pikeun musim hareupna. Hiji putusan nu dianggap ku sawatara jalma jadi alamat mulang deuina Jordan. Dina musim éta Jordan manjing umur 40 taun. Manéhna jadi pamaén umur 40 munggaran nu hasil ngahontal poin 43 dina hiji tanding NBA. Nalika wanci maénna nu heureut jeung Wizards, unggal Jordan maén kandang di MCI Center, tiketna béak-béak waé. Wizards ogé jadi tim kadua nu paling loba ditonton di NBA.

Ku katohianna yén musim 2002-2003 bakal jadi panungtungan pikeun Jordan, panghormatan ti penonton disérénkeun ka manéhna salila liga NBA. Dina tanding pamungkasna di United Center di Chicago nu mangrupa kandang heubeulna, Jordan meunangkeun keprokan panghormatan salila 4 menit. Miami Héat mangsiunkeun nomer kaos 23 dina tanggal 11 April 2003, najan Jordan teu kungsi maén di tim éta. Dina laga Kabéh Bintang 2003 Jordan ditawaran tempat awal ku Tracy McGrady jeung Allen Iverson, tapi ku Jordan ditolak. Pamustunganna, manéhna narima tempat Vince Carter nu nyérénkeun tempatna alatan desekan publik.

## Karir tim nasional 
ka|jmpl| Jordan dina "Tim Impian" di 1992
Jordan maén dina tim nasional Amérika nu meunangkeun dua kali madali emas Olimpiade. Manéhna gé meunangkeun madali emas nalika jadi pamaén kampus kénéh dina Olimpiade Musim Panas 1984. Tim éta dilatih ku Bob Knight jeung mintonkeun pamaén modél Patrick Ewing, Sam Perkins, Chris Mullin, Steve Alford jeung Wayman Tisdale. Jordan mingpin sekor tim ku rata-rata 17,1 ppm dina salila turnamén.

Dina Olimpiade Musim Panas 1992, manéhna jadi anggota pasukan nu marakbak ku béntang, kaasup Magic Johnson jeung Larry Bird nu tuluy meunang landian "Tim Impian". Jordan mangrupa hiji-hijina pamaén nu meunang tempat di awal maén dina dalapan kali tanding Olimpiade éta. Ngan Jordan, Ewing jeung Mullin wungkul pamaén baskét Amérika nu hasil meunang madali emas Olimpiade boh salaku pamaén amateur boh profésional.

## Pasca pangsiun 
kiri|jmpl| Jordan di lapangan golep taun 2007
Sanggeus reureuh katilukalina, Jordan sabenerna geus rumasa yén manéhna moal mampu balik deui kana posisina di kantor minangka Direktur Operasi Bal Baskét Wizards. Tanggal 7 Méi 2003, nu boga Wizards, Abe Pollin mecat Jordan. Jordan satuluyna nyatakeun yén manéhna ngarasa dikhianatan, mun apal rék dipecat mah manéhna moal balik deui ka Wizards.

Jordan tetep ngajaga kasibukan dina minggu-minggu satuluyana. Manéhna tetep jagjag, maén golep dina turnamén amal sélébriti sarta méakkeun waktuna bareng jeung kulawargana di Chicago. Manéhna ngapromosikeun kaos jeung klub tunggang motor mérek Jordan. Ti saprak taun 2004, Jordan ngabogaan klub olahraga motor Michael Jordan, hiji tim balap jalanan sapédah motor tempat katutup profésional nu saingan jeung dua klub Suzuki dina kajuaraan *Superbike premier* dina apingan *American Motorcyclist Association* (AMA) semet ka tungtung musim 2013. Jordan jeung pamajikanna, Juanita nyumbangkeun AS$ 5 juta piken Sakola Luhur Hales Franciscan. Mérek Jordan ogé nyumbang pikeun Habitat Kamanusaan jeung pikeun hiji cabang Klub Budak Lalaki Awéwé cabang Louisiana.

### Charlotte Bobcats/Hornets 
Tanggal 15 Juni 2006, Jordan meuli sajumlah leutik saham Charlotte Bobcats, jadi pamilik saham kadua panggedéna sanggeus nu bogana, Robert L. Johnson. Minangka bagéan tina pasini, Jordan nyepeung kawasa pinuh dina operasi bal baskét, ku gelar jabatan "Anggota Pangaturan Operasi Bal Baskét". Sapuluh taun samemehna, Jordan kungsi ngajukeun pikeun jadi pamilik sabagéan tim asli NBA Charlotte, Charlotte Hornets, tapi teu kajadian alatan pamilik klub, Géorge Shinn, nolak pikeun méré Jordan kawasa pinuh dina operasi bal baskét.

Dina Pébruari 2010 Jordan kabéjakeun ngundag kapamilikan pinuh Bobcats, nu ganti ngaran jadi Hornets di taun 2014. Saingan Jordan nyaéta manten présidén Houston Rocket, Géorge Postolos. Tanggal 27 Pebruari, Bobcats ngumumkeun yén Johnson geus sapuk jeung Jordan katut grupna, MJ Basketball Holdings pikeun meuli tim, tinggal nunggu kasatujuan ti NBA. Tanggal 17 Maret, Dewan Gupernur NBA ku suara buleud nyatujuan pameulian Jordan, ngajadikan manéhna pamaén kahiji nu jadi pamilik tim NBA. Hal éta ogé ngajadikeun manéhna hiji-hjina urang Afrika-Amérika nu mibanda kapamilikan mayoritas dina tim NBA.

Dina musim 2011-2012 nu dipangkas kana 66 tanding alatan mogok massal, Bobcats ngahasilkeun catetan 7-59. Persentase kameunangan 10,6% minangka pangbututna dina sajarah NBA. "Kuring teu pati sugema ku catetan hasil taun kamari. Bener-bener matak aral," ceuk Jordan satuluyna dina taun eta.

Wanci jeda NBA 2019, Jordan ngajual sabagéan leutik saham Hornets ka Gabe Plotkin jeung Daniel Sundheim; nyepeng kénéh mayoritas sahamna pikeun dirina sorangan.

## Propil pamaén 
jmpl|Jordan *slam dunk*, 1987-88
Jordan téh hiji panjaga témbakan (*shooting guard)* nu ogé mampu maén minangka panyerang leutik (*small forward*) sarta jadi panjaga poin. Kakeyenganna kaébréhkeun dina mineungna paréa-réa omong sarta étika gawéna nu kasohor. Pikeun ningkatkeun pertahananna, manéhna méakkeun waktu tambahan pikeun niténan filem musuh-musuhna. Dina panyerangan manéhna ngandelkeun kana insting jeung improvisasi dina waktu tanding. Kacatet minangka pamaén nu tangoh, Jordan can kungsi leungiteun opat atawa leuwih laga nalika aktif dina samusim pinuh ti 1986 nepi ka 2001, kajaba waktu manéhna keur cidera tuur. Dina 15 musim, salapan di antarana Jordan maén pol 82 kali. Ku majuna karir, Jordan ogé ngembangkeun kamampuan pikeun ngaluncatan musuhna jeung nyitak angka ku cara khasna *fadeaway jump shot*, ngagunakeun kamampuan ngalayangna pikeun ngagileuk tina usaha-usaha blok musuhna. Mungguhing Hubie Brown, ku gerakanna wungkul gé geus méh-méhan teu kabendung. Najan dikritik ku média minangka pamaén hawek dina wanci awal karirna, rata-rata *assist*-na nu 5,3  Manéhna gé jadi paringkat katilu dina total ngarebut bal ku 2.514 kali, sahandapeun John Stockton jeung Jason Kidd.

## Statistik karir NBA 
### Musim régulér 
### *Playoffs* 
## Paninggalan 
jmpl|Jordan di 1997
Bakat Jordan geus atra dina awal karir NBA-na: dina Bulan Nopémber manéhna disajajarkeun jeung Julius Erving. Larry Bird nyarita yén manéhna "Can kungsi ningali sasaha waé nu siga manéhna", jeung Jordan téh minangka "Hiji-hijina", sarta pamaén panghadéna nu pernah katempo ku dirina sajajar jeung Wayne Gretzky salaku atlét. Sanggeus manéhna nyitak 63 poin ngalawan Boston Celtics dina tanggal 20 April 1986, Bird ngagambarkeun Jordan minangka "Déwa nu nyamur jadi Michael Jordan".

Ku meunangna MVP musim régulér lima kali (tempat kadua bareng jeung Bill Russel - ngan Kareem Abdul Jabbar wungkul nu kungsi meunang genep kali), genep MPV Final (rékor NBA) sarta tilu kali MPV tanding NBA Kabéh Béntang, Jordan jadi pamaén nu pangpinuhna ku gelar dina sajarah NBA. Jordan jeung Pippen minangka ngan dua-duana pamaén nu bisa meunangkeun genep Final NBA pikeun hiji tim. Dina pamilihan tanding Kabéh Bintang, Jordan pangremenna kapilih, sajumlah salapan kali, ngaleuwihan pamaén mana ogé.

"Michael Jordan heula, karak urang-urang." - Magic Johnson

Réa pangwartaan nyebutkeun yén Jordan téh pamaén bola baskét panghadéna sapanjang waktu. Dina taun 1999, hiji survéy jurnalis, atlét jeung nu séjénna ti ESPN nempatkeun Jordan minangka atlét Amérika Kalér panghadéna dina abad 20, saluhureun béntang-béntang saperti Babe Ruth jeung Muhammad Ali. Jordan nempatan paringkat kadua dina daptar 20 atlét vérsi *Associated Press* dina Bulan Désémber 1999. Minangka tambahan, *Associated Press* milih Jordan minangka pamaén baskét abad 20. Jordan ogé rékor mucunghul dina kaper *Sports Illustrated* sajumlah 50 kali. Dina edisi Séptémber 1996 Sport, nu mangrupa edisi tepung taun ka-50, Jordan disebut minangka atlét panghadéna dina mangsa 50 taun katukang.

Kamampuan ngalayang Jordan, kaébréhkeun dina Kajuaraan Pasanggiri *Slam Dunk* dina taun 1987 jeung 1988, diaku ku réa jelema minangka ngabogaan pangaruh ka générasi pamaén ngora. Sawatara pamaén NBA - kaasup LeBron James jeung Dwyane Wade - geus ngaku yén Jordan téh panutan maranéhna nalika maranéhna tumuwuh déwasa. Komentator ngalandi sajumlah pamaén générasi lanjutan ku sebutan "Tutuluyan Michael Jordan" nalika arasup ka NBA, kaasup anu kasebut téh Penny Hardaway, Grant Hill, Allen iverson, Bryant, James, Vince Carter jeung Dwyane Wade. Najan Jordan téh mangrupa pamaén nu masagi, gambaran "Air Jordan"-na sering dianggap sacara teu dihaja jadi marga lantaran ngorotanna kamampuan témbakan luncat, batahan jeung kamampuan dasar ti pamaén-pamaén ngora. Hiji fakta nu Jordan sorangan manghanyakalkeun.

Mangsa jaya-jayana, Jordan geus ningkatkeun status permaénan. Rating télévisi naék ngan wungkul mun manéhna maén. Popularitas NBA di AS ngorotan sanggeus gelar pamungkasna.
ka|jmpl|Jordan narima Madali Kamerdékaan Présidénsial ti  Présidén  Barack Obama di Gedong Putih
Agustus 2009, Balé Kahormatan Bal Baskét *Naismith Memorial* di Springfield muka pajangan Michael Jordan nu eusina barang-barang ti mangsa manéhna karir di Kampus jeung di NBA, ogé wanci keur di Tim Impian 1992. Pajangan ogé mibanda sarung tangan bésbol pikeun nandakeun karir pondok Jordan di Liga Bésbol Minor. Taun 2016 Présidén Barack Obama ngajénan Jordan ku Madali Kamerdékaan Présidénsial.

## Kahirupan pribadi 
Jordan kawin ka Juanita Vanoy dina Bulan Séptémber 1989, sarta ngabogaan dua budak lalaki, Jeffrey jeung Marcus jeung hiji budak awéwé, Jasmine. Jordan jeung Vanoy ngarajukeun cerai dina tanggal 4 Januari 2002, cenah geus teu alakur, tapi islah deui dina sawatara waktu. Tuluy ngarajukeun cerai deui jeung tuluy jadi dina tanggal 29 Désémber 2006, koméntarna yén putusan éta téh "silih untungkeun jeung tingtrim". Kabéjakeun yén Juanita nampa $160 juta dolar gono gini, ngajadikeun hal éta minangka cerai sélébriti pangtohagana dina catetan publik mangsa harita.

Taun 1991, Jordan meuli sawidang tanah di Highland Park, Illinois, pikeun ngawangun hiji gedong ukuran 5.200 m2 nu karak anggeus opat taun ti harita. Taun 2012 gedongna téh didaptarkeun kana daptar gedong nu rék dijual di Highland Park.

Tanggal 21 Juli 2006, hakim Wilayah Cook, Illinois mutuskeun Jordan teu kudu mayar ka manten kabogohna Karla Knafel sajumlah $5 juta dina tuntutan klaim kontrak. Jordan disebut-sebut geus mayar $250.000,- ka Knafel pikeun ngajaga rusiah hubungan maranéhna. Knafel ngaku yén Jordan ngajanjikeun $5 juta pikeun tetep répéh sarta satuju teu ngajukeun hak pangakuan bapa sanggeus Knafel sadar yén manéhna keur kakandungan di taun 1991. Tés DNA ngabuktikeun yén Jordan lain bapa ti budak éta. Maranéhna jatuk rami dina tanggal 27 April 2013 di Garéja Episcopal Bathesda Sisi Laut. Tanggal 11 Pebruari. Yvette ngalahirkeun dua budak sakembaran dingaranan Victoria jeung Ysabel. Jordan jadi aki dina taun 2019 nalika budak awéwéna, Jasmin, ngalahirkeun. Minantuna nyaéta manten pamaén Indiana Pacer, Rakeem Christmas.

## Figur média jeung kapentingan bisnis 
### Iklan 
jmpl|Michael Jordan di 2008
Jordan mangrupa figur olahraga nu paling payu dina sajarah. Manéhna jadi juru wicara utama pikeun mérek-mérek saperti Nike, Coca Cola, Chevrolet, Gatorade, McDonald's, Ball Park Franks, Rayovac, Whéaties, Hanes jeung MCI. Jordan ngabogaan hubungan nu panjang jeung Gatorade, minton dina leuwih ti 20 iklan ti saprak taun 1991, kaasup iklan "*Be Like Mike*" nu dinyanyikeun ku barudak, miharep hayang siga Jordan. Salah sahiji iklan komérsil Jordan nu populér pikeun éta sapatu ngalibatkeun Spike Lee ti Mars Blackmon. Dina iklan éta Lee néangan sumber kakuatan Jordan sarta yakin yén éta téh "pasti gara-gara sapatuna". Antukna Jordan diréka ku Nike jadi hiji divisi nu nyorangan ku ngaran "Mérek Jordan". Iklan Super Bowl éta ngailhaman filem *Space Jam* nu dibentangan ku Jordan jeung Bugs dina hiji dongeng fiksi nu dijieun nalika reureuh kahiji tina baskét. Jordan ogé minton dina vidio musik Michael Jackson, "*Jam*" (1992).

Panghasilan taunan Jordan tina iklan dikira-kira nepi kana 40 juta dolar. Katambah mun Jordan maén, tikét patandingan béak-béak waé boh kandang boh tandang. Hal ieu ngaalatankeun Jordan nyepeng rékor dina hal gajih pamaén ku néken kontrak taunan nu hargana leuwih ti $30 juta / taun.

Lolobana, transaksi iklan Jordan, kaasup jeung Nike, diatur ku agénna, David Falk. Jordan ngagambarkeun Falk minangka "panghadé-hadéna dina widangna" jeung "manéhna wijaksana dina marketing tur hadé. Manéhna nu ngabogaan konsép Air Jordan."

### Lalampahan bisnis 
Bulan Juni 2010, Jordan asup kana 20 sélébriti pangkawasana di dunia ku majalah *Forbes* ku alatan panghasilan $55 juta antara Juni 2009 jeung Juni 2010. Numutkeun artikel Forbes, mérek Jordan ngahasilkeun $1 juta pangjualan pikeun Nike. Juni 2014, Jordan kasebutkeun jadi pamaén NBA munggaran nu jadi miliarder, sanggeus manéhna nambahan sahamna di Charlotte Hornets tina 80% kana 89,5%. 20  Januari 2015, Jordan diajén ku Jurnal Charlotte Business minangka Jalma Bisnis Taun Ieu taun 2014. Taun 2017, manéhna jadi pamilik bagéan ti Miami Marlins ti Bisbol Liga Utama.

Forbes ngitung Jordan minangka atlét nu panghasilanna pangluhurna dina taun 2017. Panghasilan Jordan tina mérek Jordan jeung Iklan dikira-kira nepi ka $110 juta, panggedéna dibanding pangsiunan atlét mana oge. Taun 2019 Jordan kajojo salaku urang Afrika-Amérika katilu pangbengharna, sarua jeung taun 2018, sahandapeun Robert F. Smith jeung Oprah Winfrey.

Jordan ogé rererongan ngabogaan grup otomotif nu maké ngaran manéhna. Pausahaanna boga pakuat pakati jeung Nissan dina taun 1990 sarta jeung Lincoln Mercury ti taun 1995 nepi ka tutupna Juni 2009. Pausahaanna gé mibanda waralaba Nissan di Glen Burnie, Maryland. Restoran ogé kaasupkeun kana bisnis Jordan. Restoranna di antarana restoran stik di Terminal Pusat Raya di Kota New York.

Jordan ogé mangrupa Invéstor utama dina hiji bisnis golep, Grove XXIII, nu ayeuna keur diwangun di Martin County, Florida.

### Amal 
Ti taun 2001 ka 2014, Jordan ngayakeun turnamén golep taunan, *the Michael Jordan Celebrity Invitational* nu ngumpulkeun duit pikeun rupa-rupa kagiatan amal.

Taun 2018, Jordan jadi Pupuhu Duta Besar Harepan pikeun Yayasan Nyieun Pangharepan / *Make-A-Wish Foundation*. Dina taun 2019 manéhna hasil ngumpulkeun dana leuwih ti $5 juta sarta ngabulkeun leuwih ti 200 pangharepan pikeun organisasi éta.

Taun 2015, Jordan nyumbangkeun hasil duit daméi ti hiji supermarket nu maké ngaranna tanpa ijin ka 23 rupa-rupa amal di Chicago.

Taun 2019, manéhna nyumbangkeu $7 juta pikeun ngawaragadan dua Klinik Kulawarga Michael Jordan Novan Héalth di Charlotte, Karolina Kalér. Taun éta kénéh sanggeus Topan Florence narajang North Carolina, kaasup lemburna, Wilmington, Jordan nyumbangkeun $2 juta pikeun dana bantuan. Ogé nyumbangkeun $1 juta sabadana Topan Dorian di Bahama.

Taun 2019, 300 sapatu *sneaker* Jordan meunang ngararancang manéhna dilelang pikeun amal ka Yayasan Charlotte Hornets. Mérek Jordan ngajalankeun Béasiswa Wings, nu geus dibikeun ka leuwih ti 225 mahasiswa nu kurang mampu ti saprak taun 2015.

### Buku 
Jordan ngarang sawatara buku nu fokus kana kahirupanna, karir baskét sarta sawangan dunia.

* *Rare Air: Michael on Michael* (1993) bareng jeung Mark Vancil and Walter Iooss.
* ''I Can't Accept Not Trying: Michael Jordan on the Pursuit of Excellence* (1994) reujeung Mark Vancil jeung Sandro Miller.
* *For the Love of the Game: My Story* (1998) reujeung Mark Vancil.
* *Driven from Within* (2005) reujeung Mark Vancil.

## Panghargaan jeung pangajénan 
jmpl|James Worthy, Jordan, jeung Dean Smith taun 2007 dina laga panghargaan tim bal baskét 1957 jeung 1982 North Carolina Tar Heels.

### Kampus 
* Juara Nasional NCAA&nbsp;– 1981–82
* Pamaén Anyar ACC Taun Ieu  – 1981–82
* Dua kali Konsénsus Tim Kahiji Kabéh Amérika NCAA&nbsp;– 1982–83, 1983–84
* Pamaén Kampus Naismith Taun Ieu&nbsp;– 1983–84
* Panghargaan John R. Wooden&nbsp;– 1983–84

### NBA 
* Genep kali Juara NBA - 1991, 1992, 1993, 1996, 1997, 1998
* Nomer 23 dipaténkeun ku Miami Héat
* Témbok Panghargaan Olimpiade AS – kelas 2009 (salaku anggota "Tim Impian")
* Témbok Panghargaan FIBA – kelas 2015
* Dua Madali Emas Olimpiade – 1984, 1992
* Olahragawan Taun Ieu *Sports Illustrated*  – 1991
* Ruas jalan di Madison Street di Chicago diganti ngaran jadi *Michael Jordan Drive&nbsp;–* 1994
* Réngking No. 1 ku majalah *Slam* Top 50 Pamaén Taun Ieu
* Réngking No. 1 ku *ESPN SportsCentury'*s Top Atlét Amérika Kalér di Abad 20
* Pameunang Marca Leyenda 1997
* 10 kali nampa ESPY Award (dina rupa-rupa kategori)
* Patung di sahareupeun Aréna *United Center''
* Madali Kamerdékaan Présidénsial 2016

## Tempo ogé 
*List of athletes who came out of retirement
*Réstoran Michael Jordan

## Réferensi